open-index/open-wikipedia-markdown huggingface dataset:
Katja Kean

**Sussi La Cour**, coñecida como **Katja K** ou **Katja Kean**, nada en Frederiksberg o 7 de febreiro de 1968, é unha actriz porno dinamarquesa.

Fixo o seu primeiro filme porno en 1997, á idade de 29 anos, e deixou o negocio tres anos máis tarde. Aínda que fixo relativamente poucas películas, conseguiu traballar con moitas empresas prominentes de cinema adulto entre as que se inclúen *Private*, *Wicked Pictures* e *Sin City*.

## Véxase tamén 
### Ligazóns externas 
* Páxina oficial
Varzim Sport Club

O **Varzim Sport Club** é un club de fútbol portugués da cidade Póvoa de Varzim. Fundouse en 1915 e compite na Segunda Divisão, terceiro nivel do fútbol portugués.

## Xogadores
### Xogadores famosos
* Alexandre
* Bruno Alves
* Geraldo Alves
* Hélder Postiga 
* Rui Barros
* Henrique Hilário 
* Vata
* Paulo Figueiredo
* Marco Abreu

## Véxase tamén
### Ligazóns externas
*Páxina oficial do club
Operación Payback

Denomínase **Operación Payback** o conxunto de ataques coordinados aos opoñentes da pirataría informática en Internet polos activistas ou hackers da mesma. Cando os opoñentes da pirataría lanzaron un ataque de denegación de servizo en sitios web de torrents, os defensores da pirataría decidiron devolverlles ataques de denegación de servizo aos opoñentes da pirataría. Operation Payback esta asociada con Anonymous en colaboración con 4chan. En decembro de 2010 os organizadores da *Operación Payback* decidiron centrar todos os seus esforzos en atacar as compañías que boicotearon a normalidade de WikiLeaks na rede.

## Véxase tamén 
### Outros artigos 
* WikiLeaks

### Ligazóns externas 
* Páxina principal
Horacio Quiroga

**Horacio Silvestre Quiroga Forteza**, nado en Salto o 31 de decembro de 1878 e finado en Buenos Aires o 19 de febreiro de 1937, foi un escritor uruguaio.

## Traxectoria 
Foi especialmente destacado no conto latinoamericano, de prosa vívida, naturalista e modernista. Os seus relatos breves, que a miúdo retratan á natureza como inimiga do ser humano baixo trazos temíbeis e horrorosos, teñen unha certa similitude coa narrativa do estadounidense Edgar Allan Poe.

A vida de Quiroga, marcada pola traxedia, os accidentes de caza e os suicidios, culminou por decisión propia, cando bebeu un vaso de cianuro no Hospital de Clínicas da cidade de Bos Aires aos 58 anos de idade, tras decatarse de que padecía de cancro de próstata.

## Obra 
## Véxase tamén 
### Ligazóns externas 
* Artigo sobre Horacio Quiroga
Ib Spang Olsen

**Ib Spang Olsen**, nado en Østerbro o 11 de xuño de 1921 e finado en Copenhaguen o 15 de xaneiro de 2012, foi un escritor e ilustrador dinamarqués.

## Traxectoria 
Foi profesor dende 1943. Estudou máis tarde na Academia de Arte de Copenhaguen, entre 1945 e 1949 a grafismo entre 1947 e 1949. Foi o pai do actor Martin Spang Olsen e do realizador cinematográfico Lasse Spang Olsen. Conta con diversos recoñecementos, entre eles o Premio Hans Christian Andersen de ilustración, outorgado en 1972.

## Véxase tamén 
### Ligazóns externas 
* Galería Ib Spang Olsen
Unha de romanos

***Unha de romanos*** foi unha serie de humor da Televisión de Galicia que se emitiu en 1991.

## Desenvolvemento 
Era unha serie de humor disparatado na que a acción cambiaba entre o mundo actual e o da chegada dos romanos a Galicia. Ademais da parte de ficción contaba cun segmento de cámara oculta presentado por Teté Delgado.
Estadio Las Gaunas

O **Estadio Municipal Las Gaunas** é un estadio de fútbol español da cidade de Logroño. Inaugurouse o 28 de febreiro de 2002 e serve de local á Unión Deportiva Logroñés e á Sociedad Deportiva Logroñés. Ten capacidade para 16.000 espectadores.

## Véxase tamén
*Estadio Mundial 82

### Ligazóns externas
* «Yo también estuve en Las Gaunas», slogan do día da inauguración
Premio Hans Christian Andersen

miniatura|dereita|Medalla H.C. Andersen.
O **premio Hans Christian Andersen**, designado con frecuencia como o "Pequeno Premio Nobel" da narrativa infantil, é un galardón internaciónal que se concede, con frecuencia bianual, como recoñecemento a unha «contribución duradeira á literatura infantil e xuvenil». Concédese en dúas categorías: a escritores dende 1952, e a ilustradores dende 1966.

## Escritores premiados 
:1956 - Eleanor Farjeon (Reino Unido) 
:1958 - Astrid Lindgren (Suecia) 
:1960 - Erich Kästner (Alemaña) 
:1962 - Meindert DeJong (Estados Unidos) 
:1964 - René Guillot (Francia) 
:1966 - Tove Jansson (Finlandia) 
:1968 - James Krüss (Alemaña) e José María Sánchez Silva (España)
:1970 - Gianni Rodari (Italia) 
:1972 - Scott O'Dell (Estados Unidos) 
:1974 - María Gripe (Suecia) 
:1976 - Cecil Bødker (Dinamarca) 
:1978 - Paula Fox (Estados Unidos) 
:1980 - Bohumil Riha (Checoslovaquia) 
:1982 - Lygia Bojunga Nunes (Brasil) 
:1984 - Christine Nöstlinger (Austria) 
:1986 - Patricia Wrightson (Australia) 
:1988 - Annie M. G. Schmidt (Países Baixos) 
:1990 - Tormod Haugen (Noruega) 
:1992 - Virginia Hamilton (Estados Unidos) 
:1994 - Michio Mado (Xapón) 
:1996 - Uri Orlev (Israel) 
:1998 - Katherine Paterson (Estados Unidos) 
:2000 - Ana Maria Machado (Brasil) 
:2002 - Aidan Chambers (Reino Unido) 
:2004 - Martin Waddell (Irlanda)
:2006 - Margaret Mahy (Nova Zelandia)
:2008 - Jürg Schubiger (Suíza)
:2010 - David Almond (Reino Unido)
:2012 - María Teresa Andruetto (Arxentina)
:2014 - Nahoko Uehashi (Xapón)
:2016 - Cao Wenxuan (China)
:2018 - Eiko Kadono (Xapón)
:2020 - Jacqueline Woodson (Estados Unidos)
:2022 - Marie-Aude Murail (Francia)

## Ilustradores premiados 
:1966 - Alois Carigiet (Suíza) 
:1968 - Jiří Trnka (Checoslovaquia) 
:1970 - Maurice Sendak (Estados Unidos) 
:1972 - Ib Spang Olsen (Dinamarca) 
:1974 - Farshid Mesghali (Irán) 
:1976 - Tatjana Mawrina (Unión Soviética) 
:1978 - Svend Otto S. (Dinamarca) 
:1980 - Suekichi Akaba (Xapón) 
:1982 - Zbigniew Rychlicki (Polonia) 
:1984 - Mitsumasa Anno (Xapón) 
:1986 - Robert Ingpen (Australia) 
:1988 - Dusan Kállay (Checoslovaquia) 
:1990 - Lisbeth Zwerger (Austria) 
:1992 - Kveta Pacovská (República Checa) 
:1994 - Jörg Müller (Suíza) 
:1996 - Klaus Ensikat (Alemaña) 
:1998 - Tomi Ungerer (Francia) 
:2000 - Anthony Browne (Reino Unido) 
:2002 - Quentin Blake (Reino Unido)
:2004 - Max Velthuijs (Países Baixos)
:2006 - Wolf Erlbruch (Alemaña)
:2008 - Roberto Innocenti (Italia)
:2010 - Jutta Bauer (Alemaña)
:2012 - Peter Sís (Estados Unidos)
:2014 - Roger Mello (Brasil)
:2016 - Rotraut Susanne Berner (Alemaña)
:2018 - Igor Oleynikov (Rusia)
:2020 - Albertine Zullo (Suíza)
:2022 - Suzy Lee (Corea do Sur)

## Véxase tamén 
### Ligazóns externas 
* Hans Christian Andersen Award Exhibit
Club Deportivo Condal

:*Non debe confundirse co Condal Club de Fútbol.*

O **Club Deportivo Condal** foi un club de fútbol da cidade de Barcelona, en Cataluña, España. Foi fundado en 1934 e en 1970 fusionouse co Atlético Cataluña para formar o Barcelona Atlètic, actual filial do FC Barcelona.

## Historia 
O CD Condal foi fundado o 1 de agosto de 1934 como **Sección de Deportes de la España Industrial** e foi orixinalmente o equipo da fábrica que levaba o seu nome.

O equipamento era a raias verticais branquiazuis. A Compañía era propiedade da familia de Josep Antoni de Albert, quen foi brevemente presidente do FC Barcelona en 1943. En 1951, durante a súa presidencia, o club converteuse nun equipo filial do FC Barcelona e empezou a utilizar o estadio de Les Corts como local.

Ao principio militou nas ligas rexionais locais, pero en 1950 ascenderon a Terceira División e polo ano 1952 ascenderon a Segunda División. En 1953 finalizaron segundos no seu Grupo I, clasificados para disputar o play-off de ascenso, pero ao ser un filial do FC Barcelona non puideron ascender.

Logo de conseguir disputar o seu segundo play-off de ascenso en 1956, o CD Espanya Industrial independizouse do FC Barcelona e cambiou o seu nome polo de **Club Deportivo Condal** para poder xogar en Primeira División. O equipamento cambiouse por unha camisa azul con dúas franxas brancas en diagonal. Así o club podía disputar ese play-off e ascender a Primeira, o cal conseguiron. Só puideron estar unha campaña en Primeira e descenderon en 1957.

Tras o descenso, o Condal estivo 4 tempadas máis en Segunda División, ata que en 1961 renunciaron a seguir en Segunda e pasaron a xogar en Terceira. En 1965 regresan a Segunda, onde pasan dúas campañas ata descender en 1967.

En 1968 chega a un acordo co FC Barcelona para ser novamente o seu filial. Cambiou o seu uniforme por un azulgrana e con pantalón branco. En 1970 acórdase fusionarse co Atlético Cataluña para formar o Barcelona Atlètic.

## Uniforme 
* **Uniforme titular**: Camiseta azul con dúas franxas brancas en diagonal, pantalón branco e medias azuis.

## Estadio 
O **Camp de Les Corts** foi o segundo estadio da historia do FC Barcelona. En 1951, tras facerse o España Industrial filial do Barcelona, pasou a xogar en Les Corts ata 1970.

## Datos do club 
* **Tempadas en 1ª**: 1 
* **Tempadas en 2ª**: 10 
* **Tempadas en 3ª**: 10

### Historial na liga 
## Xogadores destacados 
*  Marià Gonzalvo
*  Sígfrid Gràcia
*  Gustau Biosca
*  Ferran Olivella
*  Francesc Rodríguez 
*  Carles Rexach

## Palmarés 
### Torneos nacionais 
* **Terceira División de España (3)**: 1951-52, 1964-65, 1967-68

## Véxase tamén 
### Outros artigos 
* FC Barcelona
* FC Barcelona B

### Ligazóns externas 
* Información do club
Casa das Atochas

A **Casa das Atochas** foi un centro social okupado do barrio coruñés de Monte Alto.

## Historia
Naceu en marzo de 2008 coa ocupación dun inmoble de baixo e catro andares no número 14 da rúa Atocha Alta. Funcionou de maneira asemblearia e autoxestionada, e serviu de espazo aberto de acollida de actividades e asociacións culturais e políticas. En decembro de 2010 unha sentenza xudicial determinou o desaloxo do centro. O edificio foi desaloxado en abril de 2011 e demolido en 2014.
O seu voceiro era a publicación *Lume!*.

## Notas 
## Véxase tamén 
### Ligazóns externas 
* www.casadasatochas.info
Berke

**Berke Khan**, finado en 1266, foi un líder mongol da dinastía de Jochi, o primoxénito de Xenxis Khan, gobernador do subkhanato da Horda de Ouro e o primeiro príncipe mongol en converterse ao islam e declarar unha guerra aberta contra outra dinastía mongol.

## Traxectoria
Baixo as ordes do seu irmán, Batu Khan, participou na invasión mongol de Europa, arrasando Rusia, Polonia e Hungría e sometendo aos búlgaros do Volga e os Kipchak. Cando Güyük foi elixido Gran Khan contra a vontade de Batu, os exércitos de Berke tiveron que vixiar a banda Leste dos dominios do seu irmán.

Un derviche chamado Saif ud-Din que ía nunha caravana cara Bukhara, foi interrogado por Berke verbo da súa fe e converteuno nun convencido musulmán. O propio Berke convertería ao seu irmán Turkh-timur

Xunto con Sartaq en 1251,  e por encargo de Batu, encabezou o exército que protexeu a Mongke no seu traslado ao centro do Imperio para ser proclamado Gran Khan polo *kurultai*. O poderío e prestixio das súas tropas e as de Sartaq desprazaron á dinastía de Ögödei e Chagatai do poder mongol. Tras a morte de Sartaq, da que algúns o fan sospeitoso, e o breve reinado de Ulaghchi, gobernou con eficacia a Horda de Ouro. Esmagou os intentos de rebelión dos seus súbditos liderados por Daniel de Galitzia en 1259 e saqueou Polonia, Lituania, Bulgaria e a Tracia bizantina.

Un dos fins destas mortíferas correrías era fornecerse para unha campaña bélica contra o seu parente Hulagu Khan. Berke convertérase ao islam e xurara vingarse do saqueo de Bagdad e da morte do Califa na campaña altamente destrutiva de Hulagu Khan contra o Imperio musulmán Abasida. Cando Hulagu volveu do *kurultai* que elixiu a Khublai Khan como Gran Khan, dirixiuse cara ao Cáucaso. O sobriño de Berke, Nogai, derrotouno na batalla do río Terek (1262). O conflito continuaría co fillo de Hulagu Abaqa.

O mundo estaba por primeira vez diante dunha guerra aberta entre os invencibles descendentes de Xenxis Khan e contemplaban o fin da unidade do Imperio Mongol. Esta guerra freou o avance cara ao centro de Europa da Horda de Ouro e supuxo o abandono dos propósitos de consolidar unha fronteira no Mediterráneo por parte do Ilkhanato de Hulagu Khan. Terra Santa xa nunca sería mongol e Europa, pola súa vez, comezaba a respirar.
Ánxel Romero Cerdeiriña

**Ánxel Romero Cerdeiriña**, nado en Riós o 3 de decembro de 1901 e finado o 22 de febreiro de 1987, foi un notario, escritor e político galego.

## Traxectoria 
miniatura|*O karma de Farruco Filgueira*. Lar. 1926.
Formado en Ourense con Marcelo Macías e Antón Losada Diéguez, estudou Dereito na Universidade de Santiago de Compostela onde foi presidente da tuna compostelá e compañeiro de Fermín Bouza-Brey.

Foi socio fundador do Seminario de Estudos Galegos. Colaborou en *Nós*, *Lar* e *Lareira*, e publicou en 1926 a novela curta *O karma de Farruco Filgueira*. Posteriormente aprobou oposicións e estableceuse como notario.

Foi candidato por Acción Republicana, partido de Manuel Azaña, nas eleccións xerais de 1931 e 1933.

Dirixiu o Lar Gallego de Valencia e a súa publicación: *Lareira* (1950-1953). Foi correspondente da Real Academia Galega.

En 1977 acordouse a súa xubilación forzosa como notario de Madrid por ter cumprida a idade regulamentaria.

## Obras 
* *O karma de Farruco Filgueira*, 1926, Lar.

* *La inscripción de la posesión y la inmatriculación registral*, 1935.
* *Estudios sobre el Derecho hereditario*, 1947.
*Actos de disposicón sobre gananciales; un parche reglamentario, 1949
*En torno al concepto del derecho hereditario. "La última moda", 1950
* *La transformación de las sociedades y la Ley de arrendamientos urbanos*, 1975.

## Notas 
## Véxase tamén 
### Bibliografía 
* 
* 
* 
* 
### Outros artigos 
* Seminario de Estudos Galegos
### Ligazóns externas 
* Enciclopedia Historia Literatura galega'' Asociación Socio-Pedagóxica Galega
Anonymous (colectivo)

miniatura|dereita|Bandeira de Anonymous.
**Anonymous** é un pseudónimo baixo o que actúa un grupo social ou movemento nado en Internet. Representa as accións de moitos usuarios dunha comunidade que usan a rede de maneira literalmente anónima. Anonymous é considerado xeralmente como un termo que agrupa membros de certas subculturas de Internet, os cales se centran en obxectivos controvertidos, como o hackeado de páxinas web de empresas, institucións ou persoas que dificultan o libre intercambio da rede.
[miniatura|right | "Mensaxe para a [ciencioloxía", 21 de xaneiro de 2008]]

## Véxase tamén 
### Ligazóns externas 
* The face of Anonymous 
* Páxina oficial  .
* Documental  , .
Kings of Leon

**Kings of Leon** é unha banda estadounidense procedente de Mt. Juliet, Tennessee formada por tres irmáns, Caleb Followill (voz e guitarra), Nathan Followill (batería, percusión e coros) e Jared" Followill (baixo, coros e teclados), e un curmán, Matthew Followill (guitarra, coros e piano). Formouse no ano 1999 e as súas influencias van do rock sureño e o indie rock ata o blues.

Kings of Leon conseguiron éxito inicialmente no Reino Unido con nove sinxelos que entraron no top 40 dese país, gañando dous premios BRIT en 2008, e conseguindo que os tres dos seus álbums estivesen no top 5 da lista británica de álbums. O seu terceiro disco, *Because of the Times*, tamén conseguiría acadar o número 1. Despois de editar *Only by the Night* en setembro do 2008 conseguiría o éxito no seu país natal, os Estados Unidos. Os sinxelos "Sex on Fire", "Use Somebody" e "Notion" chegaron ao primeiro posto da lista *Hot Modern Rock Tracks*. O seu quinto álbum, *Come Around Sundown*, foi lanzado o 18 de outubro do 2010.

## Discografía 
### Álbums 
### EPs 
* *Holy Roller Novocaine* - 2003 (RCA)
* *What I Saw* - 2003 (BMG)
* *Day Old Belgian Blues* - 2006 (RCA)

## Véxase tamén 
### Ligazóns externas 
* Páxina oficial
Os Mutantes

**Os Mutantes** é unha banda brasileira de rock psicodélico formada durante o Tropicalismo no ano 1966, en São Paulo, por Arnaldo Baptista (baixo, teclado, voces), Rita Lee (voces) e Sérgio Dias (guitarra, baixo, vocs). Tamén participaron do grupo Liminha (baixista) e Dinho Leme (batería).

A banda é considerada un dos principais grupos do rock brasileiro. Alén do innovador uso de *feedback*, distorsión e trucos de estudio de todos os tipos, Os Mutantes foron os pioneiros na mestura do rock and roll con elementos musicais e temáticos brasileiros. Outra característica do grupo era a irreverencia. Se antes dos Mutantes, o xénero no Brasil era basicamente imitativo, a partir do pioneirismo de Arnaldo, Sérgio e Rita, abriuse o camiño do hibridismo.

Os Mutantes iniciou as súas actividades en 1966 como un trío, cando se presentaron nun programa de TV Record, e separouse en 1978, quedando só Sérgio Dias como integrante orixinal. Ao longo destes doce anos, gravaron nove álbums (dous deles editados na décadas dos 90). Nesa década a banda foi recoñecida no escenario do rock nacional e internacional pola súa importancia como un dos grupos máis creativos, dinámicos, radicais e talentosos da era psicodélica e da historia da música brasileira e mundial.

A banda reuniuse no ano 2006 para a realización dunha xira, e no ano 2010 realizou un concerto en Vigo no festival *Vigo Transforma*.

## Discografía 
### Álbums de estudio 
* *Os Mutantes* - 1968 (Polydor)
* *Mutantes* - 1969 (Polydor)
* *A Divina Comédia ou Ando Meio Desligado* - 1970 (Polydor)
* *Jardim Elétrico* - 1971 (Polydor)
* *Mutantes e Seus Cometas no País do Baurets* - 1972 (Polydor)
* *Tudo Foi Feito Pelo Sol* - 1974 (Som Livre)
* *O A e o Z*(1992; gravado en 1973)
* *Tecnicolor* (2000; gravado en 1970)
* *Haih or Amortecedor* (2009)

### Álbums ao vivo 
* *Mutantes Ao Vivo* (1976)
* *Mutantes Ao Vivo - Barbican Theatre, Londres 2006* (2006)

### EP 
* *A Voz do Morto/Baby/Marcianita/Saudosismo* (1968; con Caetano Veloso)
* *Fuga nº II/Adeus, Maria Fulô/Dois Mil e Um/Bat Macumba* (1969)
* *Hey Boy/Desculpe Babe/Ando Meio Desligado/Preciso Urgentemente Encontrar Um Amigo* (1970)
* *Cavaleiros Negros/Tudo Bem/Balada do Amigo* (1976)

## Véxase tamén 
### Ligazóns externas 
* Páxina oficial
Arab on Radar

**Arab on Radar** foi unha banda de noise rock procedente de Providence, Rhode Island fundada no ano 1997. A banda desfaríase en outubro do ano 2002. Os seus membros formarían os grupos The Chinese Stars, Athletic Automaton e Made in Mexico. No ano 2010 a banda reformouse e ten a intención de editar un novo álbum.

## Biografía 
O primeiro concerto de Arab on Radar foi na cafetería do campus da universidade de Rhode Island. O primeiro son da banda caracterizábase por distorsións moi densas, liñas de baixo repetitivas, ritmos de batería 4/4, e dúas guitarras ensordecedoras que empregaban melodías contrastadas e acordes case ao unísono, que fixo que os comparasen con The Contortions. Nos seus directos adoitaban a cuspir ao público, a facer parodias sobre a trisomía e a espirse completamente.

Despois da saída de Andrea Fiset, a banda desenvolveu un son máis tradicional e comezaron a ser comparados (ás veces de xeito despectivo) con Sonic Youth. Arab on Radar poden ser considerados un dos causantes do revivalismo do no wave (tamén chamado neo-no wave), unha escena que comezou a gañar popularidade con bandas como Lightning Bolt e The Locust a principios do século XXI.

Three One G editou un DVD de Arab On Radar titulado *Sunshine for Shady People* no ano 2008. Nel inclúese un pequeno documental e imaxes dun feixe de concertos da banda.

O 13 de abril do 2010 Justin Pearson anunciou na súa páxina de Facebook que Arab on Radar reformárase. O 16 de abril Skin Graft Records anuncou que a banda tocaría no *Dude Fest 2010*, e que a esa actuación seguiríanlle máis datas. O grupo realizou unha xira pola costa leste estadounidense, porén cancelaron as súas datas na costa oeste e as sesións de gravación do seu novo álbum por razóns descoñecidas.

O 8 de setembro de 2011, o guitarrista Jeff Schneider anunciou no Facebook da banda o resto dos membros de Arab on Radar crearan o grupo Doomsday Student sen el, amosando a súa decepción pola traizón dos seus antigos compañeiros.

## Discografía 
## Notas 
## Véxase tamén 
### Ligazóns externas 
* Arab on Radar na páxina de Skin Graft Records
Fran Pedreira

**Fran Pedreira**, nado en Barcelona en 1976 é un ilustrador e deseñador gráfico galego. É residente en Santiago de Compostela. Estudou animación 3D, deseño vectorial, fotografía, deseño web e hardware, entre outros. Traballa como ilustrador.

## Obra 
### Ilustración 
* *Bon Appétit*, de Begoña García. Baía Edicións, 2009.
* *Game Over*, de Carlos Losada. Edicións Xerais de Galicia, 2008.

### Audiovisual 
* *A espía que xurdiu do fillo*, 2006.

## Notas
Cabra con síncopes

miniatura|dereita|Cabuxa desmaiada.

Unha **cabra con síncopes** é un tipo de cabra doméstica cun problema muscular que lle paraliza todo o corpo durante aproximadamente dez segundos cando o animal está en movemento. Aínda que non sofre padecemento físico, o resultado a longo prazo destes esvaecementos ou síncopes é a magoadura severa dos costais. Esta doenza é causada por unha desorde xenética hereditaria chamada *miotonía conxénita*.

## Véxase tamén 
### Ligazóns externas 
* *Do fainting goats really faint?*
Biography

***Biography*** é unha serie documental que comezou a emitirse en 1987.

## Desenvolvemento 
*Biography* baséase nunha serie homónima que se emitiu en sindicación de 1961 a 1963 producida por  David L. Wolper e presentada por Mike Wallace, a  A&E Network reemitiu máis tarde a serie e comezou a producir a súa propia serie documental sobre biografías en 1987 co mesmo nome, na serie mestúranse técnicas propias dos noticieiros con outras dos dramas da televisión e co estilo dos programas de non ficción da PBS pero dun xeito convencional e melodramático . O primeiro episodio estivo dedicado a Buster Keaton, convivindo en episodios posteriores grandes personaxes históricas como  Abraham Lincoln ou Calígula, de ficción como Superman ou Santa Claus, líderes políticos, sociais ou relixiosos da actualidade como Xoán Paulo II, empresarios como Arthur Blank, xente da industria do entretemento como Elvis Presley ou Gene Tierne ou personaxes populares como Britney Spears, o que provocou algunhas críticas. En 1999 A&E dediciu crear unha canle especializada en biografías, The Biography Channel, en agosto de 2006 A&E deixou de emitir *Biography*, emitíndose os episodios novos exclusivamente en The Biography Channel., aínda que segue a emitir capítulos vellos os domingos pola mañá.. Os presentadores da serie foron Peter Graves, Jack Perkins e Harry Smith, e desde 2003 é a voz de Neil Ross a que presenta a serie.

## Notas
## Véxase tamén 
### Ligazóns externas 
*Web oficial de Biography
Robert Woonton

**Robert Woonton**, nado en 1949 en Manihiki, é un político das Illas Cook que foi o seu primeiro ministro do 11 de febreiro de 2002 ata o 11 de decembro de 2004.

## Traxectoria 
Woonton estudou medicina en Fiji, exercendo en hospitais de Wellington e Rarotonga, é membro do Partido Demócrata, e foi elixido deputado no Parlamento pola illa de Manihiki por primeira vez en 1994, nomeado ministro de Asuntos Exteriores Affaires, Inmigración, Recursos mariños e Agricultura en 1999 no goberno de coalición de Terepai Maoate. Converteuse en primeiro ministro ao cesar Terepai Maoate, tras a perda dun voto de confianza. promovido por el e formou un goberno de coalición con membros dos tres partidos presentes no Parlamento. Nas eleccións celebradas en setembro de 2004 o partido de Woonton logrou a maioría absoluta, pero o propio Woonton perdeu o seu escano en favor de Henry Puna  e Robert Woonton foi substituído por Jim Marurai á fronte do goberno en decembro. Máis tarde ocupou o posto de Alto Comisionado en Nova Zelandia pero cesou o 3 de marzo de 2007 por acusacións de negociar con deputados a formación dunha maioría alternativa para formar un novo goberno.

## Notas
Pieperrace

A **Pieperrace** é unha regata de vela que se celebra anualmente nos Países Baixos desde 1985 e na que compiten veleiros tradicionais.

## Desenvolvemento 
A Peperrace ten lugar na primeira semana de abril en Volendam, na provincia de Holanda Setentrional, e dura dous días. Os barcos compiten en diversas categorías: clípers grandes e pequenos, tjalk grandes e pequenos, aak, skûtsje, barcos de pesca e libre. A competición é unha homenaxe aos kwak, grandes barcos de pesca, que se construíron en Volendam de 1943 e 1945 para traer patacas desde Frisia e que servían tamén para fornecer os hospitais de Ámsterdan.

## Véxase tamén 
### Outros artigos 
*Bontekoerace

### Ligazóns externas 
*Web oficial
Indalecio Varela Lenzano

**Indalecio Varela Lenzano**, nado na Coruña o 10 de abril de 1856 e finado en Ourense o 14 de xuño de 1940, foi un musicólogo e crítico musical galego.

## Traxectoria 
Viviu en Lugo, onde traballou como funcionario da Deputación Provincial dedicándose aos estudos musicais e a actividades artísticas e culturais. Estudou solfexo e canto con Xoán Montes co que mantivo unha grande amizade. Presidente da Comisión Provincial de Monumentos Históricos y Artísticos de Lugo, foi membro da Real Academia de Belas Artes de San Fernando e un dos fundadores da Real Academia Galega.

## Obras 
* *Estudio sobre los orígenes y desarrollo de la música popular gallega*, 1892.
* *Monografía sobre la música patriótica española*, 1901.
* *Del piano y de las pianistas*, 1905.

## Notas 
## Véxase tamén
### Bibliografía 
* 
* 
* 
* 

### Ligazóns externas 
*Ficha en galegos.info
Peneira (homónimos)

O termo **Peneira** pode referirse a:

***Peneira**, trebello para separa-la fariña do farelo;
***Orella de mar** ou **peneira**, molusco gasterópodo mariño;
****A Peneira***, revista editada en Ponteareas.

## Véxase tamén
### Outros artigos
***A Penseira**, lugar da parroquia do Freixo de Sabardes, no concello de Outes.
Sara Gilbert

**Sara Gilbert**, nada o 29 de xaneiro de 1975 en Santa Monica (California), é unha actriz e presentadora de televisión estadounidense.

## Traxectoria 
Gilbert é coñecida pola súa interpretación de Darlene Conner-Healy na comedia de situación *Roseanne* (1988-1997). No ano 2010 creou e copresenta o talk show *The Talk* que trata sobre temas de actualidade e que pretende dar unha visión desde a perspectiva das nais.

## Véxase tamén
Muralismo

[miniatura|dereita|Mural de [José Clemente Orozco.]]
O **muralismo** é un movemento artístico orixinariamente mexicano de principios do século XX que se distingue por ter un fin educativo. Este fin educativo considerouse esencial para poder lograr unificar a México despois da revolución. Gran parte destes artistas, debido ao contexto que se vivía na post-revolución, tivo unha grande influencia das ideas marxistas por iso a través dos murais proxectouse a situación social e política do México post-revolucionario.

## Véxase tamén 
### Ligazóns externas 
* Biblioteca da UNAM con murais
José Clemente Orozco

[miniatura|Orozco pintado por [Siqueiros.]]

**José Clemente Orozco**, nado no estado de Xalisco o 23 de novembro de 1883 e finado na Cidade de México o 7 de setembro de 1949, foi un muralista e litógrafo mexicano. Graduado na Escola Nacional de Agricultura de México, estudou máis tarde matemáticas e debuxo arquitectónico.

## Véxase tamén 
### Ligazóns externas 
* Biografía e pinturas de José Clemente Orozco
David Alfaro Siqueiros

miniatura|dereita|Sepulcro de Siqueiros.
**José de Jesús Alfaro Siqueiros**, máis coñecido como **David Alfaro Siqueiros** ou simplemente **Siqueiros**, nado na Cidade de México o 29 de decembro de 1896 e finado en Cuernavaca o 6 de xaneiro de 1974, foi un pintor e militar mexicano. É considerado un dos tres expoñentes do muralismo mexicano xunto con Diego Rivera e José Clemente Orozco.

## Véxase tamén 
### Ligazóns externas 
* Biografía e obras
Mel Gibson

**Mel Colm-Cille Gerard Gibson**, nado en Peekskill (Estado de Nova York) o 3 de xaneiro de 1956, é un actor, guionista, produtor e director de cine estadounidense de orixe irlandesa.

## Traxectoria 
Gibson mudouse coa súa familia a Sidney cando tiña doce anos e alí estudou no Instituto Nacional de Arte Dramática. Despois de aparecer na serie de filmes *Mad Max, salvaxes de autoestrada* e *Arma letal* fíxose famoso. En 1995 dirixiu, produciu e protagonizou *Braveheart,* que gañou cinco Oscar. No ano 2004 dirixiu e produciu *The Passion of the Christ*, un filme polémico aínda que exitoso, onde se relatan as últimas horas na vida de Xesús Cristo.

## Filmografía 
## Notas 
## Véxase tamén
Kari Tapio

**Kari Tapio**, nado en Suonenjoki o 22 de novembro de 1945 e finado en Espoo o 7 de decembro de 2010, foi un cantante finés especializado en schlager. Durante as décadas de 1970 e 1980 foi un dos cantautores máis populares do seu país, e permaneceu en activo durante 38 anos.

## Véxase tamén 
### Ligazóns externas 
* Éxitos de vendas de Kari
Exeter Chiefs

**Exeter Chiefs** é un club profesional inglés de rugby, con sede na cidade de Exeter, e que ascendeu por vez primeira na súa historia á Aviva Premiership na tempada 2009/10. O equipo xoga en Sandy Park, un estadio con capacidade para 10.744 persoas.

Aínda que o club foi creado en 1871, a maioría da historia do club transcorreu nas categorías inferiores do rugby inglés, sendo un club non profesional. O desexo do Exeter Chiefs por converterse nun club profesional e por acadar a máxima categoría limítase ás últimas tempadas.

O club debutou na tempada 2010-11 na Premiership inglesa logo de bater ao Bristol nunha eliminatoria de promoción a dobre encontro en maio do 2010. Coa súa presenza na máxima categoría do rugby inglés, tamén debutou en competicións europeas, concretamente na European Challenge Cup, e participou na Anglo-Welsh Cup. A súa primeira participación na Premiership rematou cun 8º posto, mentres que a segunda rematou cun 5º posto, e polo tanto a piques de participar nas eliminatorias semifinais polo título de liga.
 
## Palmarés 
* **Anglo-Welsh Cup (1)**: 2014/15

## Tempada actual
## Véxase tamén 
### Outros artigos
* Aviva Premiership 2015-2016
* European Rugby Challenge Cup 2015-2016

### Ligazóns externas 
* Páxina Oficial do Club 
* Páxina da Aviva Premiership
Schlager

**Schlager** é un xénero de música popular, cuxos inicios se remontan á década de 1950 en Alemaña, e que é frecuente en moitas zonas de Europa, predominando no norte, a rexión de Escandinavia, a propia Alemaña e Austria, os países bálticos etcétera, e con menos repercusión en Francia e Países Baixos. As cancións poden ser baladas doces, de melodía simple e fácil de lembrar. Predomina nos temas o amor, os sentimentos e a melancolía. A variante do norte, sobre todo en Finlandia, axusta elementos do folk nórdico e eslavo. Un exemplo disto último é o cantante finés Kari Taipo.

## Véxase tamén 
### Ligazóns externas 
* Música schlager
Super Furry Animals

**Super Furry Animals** é unha banda galesa con inclinacións cara ao rock sicodélico e a experimentación electrónica. Dende a súa fundación en Cardiff no ano 1993, a banda estivo formada por Gruff Rhys (voz, guitarra), Huw Bunford (voz, guitarra), Guto Pryce (baixo), Cian Ciaran (teclados, sintetizadores, electrónica, guitarra ocasional, voz) e Dafydd Ieuan (batería, voz).

## Discografía 
### Álbums de estudio 
### EPs 
## Véxase tamén 
### Ligazóns externas 
* Páxina oficial
Pete Burns

**Peter "Pete" Burns**, nado o 5 de agosto de 1959 en Port Sunlight, Bebington, (Wirral) e finado o 23 de outubro de 2016, foi un cantautor inglés, coñecido polo seu traballo como líder da banda dance Dead or Alive, coa cal logrou salientábel éxito en 1985 co seu hit "*You Spin Me Round (Like a Record)*".

## Véxase tamén 
### Ligazóns externas 
* Dead or Alive
Urbano Rattazzi

miniatura|Urbano Rattazzi.

**Urbano Rattazzi**, nado en Alessandria o 29 de xuño de 1808 e finado en Frosinone o 5 de xuño de 1873, foi un estadista italiano. Membro do Partido Liberal, ocupou diversos cargos na primeira andaina da Italia unida.

## Traxectoria 
Foi presidente da Cámara, Ministro do Interior en dúas ocasións, Ministro de Asuntos Exteriores, Ministro de Xustiza e Primeiro Ministro tamén en dúas ocasións.

Opúxose á cesión a Francia de Niza e o departamento de Savoia. Enfrontouse ao poder da Igrexa Católica o que lle ocasionou problemas coas forzas clericais. Defendeu a unidade de Italia fronte aos Estados Pontificios. Chegou a entendementos políticos con Cavour e reprimiu a Garibaldi, o que provocou unha corrente popular contraria á súa persoa.
A Picota, San Pedro de Benquerencia, Barreiros

**A Picota** é un lugar da parroquia de San Pedro de Benquerencia no concello lucense de Barreiros na comarca da Mariña Oriental. Tiña 21 habitantes no ano 2009 segundo datos do Instituto Nacional de Estadística, dos cales eran 8 homes e 13 mulleres.

## Lugares e parroquias 
### Lugares de San Pedro de Benquerencia 
### Parroquias de Barreiros 
## Véxase tamén 
### Outros artigos 
* Lugares de Barreiros
As Quintás, Rouzós, Amoeiro

**As Quintás** é un lugar da parroquia de Rouzós no concello ourensán de Amoeiro na comarca de Ourense. Tiña 16 habitantes no ano 2011 segundo datos do INE e do IGE, dos cales 4 eran homes e 12 mulleres. Iso supón un aumento da poboación respecto a 2010, cando tiña 15 habitantes (4 homes e 11 mulleres). En 2009, segundo datos do Instituto Nacional de Estadística, tiña tamén 15 habitantes, dos cales 3 eran homes e 12 eran mulleres.

## Lugares e parroquias 
### Lugares de Rouzós 
### Parroquias da Amoeiro 
## Notas 
## Véxase tamén 
### Outros artigos 
* Lugares de Amoeiro
Neil Patrick Harris

**Neil Patrick Harris**, nado o 15 de xuño de 1973 en Albuquerque, Novo México, é un actor, cantante e mago estadounidense.

## Traxectoria 
Comezou a facerse coñecido por protagonizar un médico adolescente na serie *Doogie Howser, M.D.* (1989-1993), interpretou o coronel Carl Jenkins no filme *Starship Troopers* (1997), participou no filme *The Next Best Thing*, o ano 2002 realizou en Broadway a obra *Proof* e ao ano seguinte *Cabaret*, fixo unha parodia del mesmo no filme *Harold & Kumar Go to White Castle* (2004), Barney Stinson en *How I Met Your Mother* que interpreta desde 2005, o papel de Joss Whedon na serie musical para Internet ''Dr. Horrible's Sing-Along Blog*. Tamén presentou os 63º Premios Tony o 7 de xuño de 2009, e os 61º Premios Emmy o 20 de setembro de 2009. Tamén fixo unha aparición sorpresa nos 82º Premios Oscar, realizando o número musical de apertura. Segundo a revista *Time'' está entre as 100 persoas máis influentes de 2010.

## Filmografía 
### Cine 
### Televisión 
## Notas 
## Véxase tamén
SDC San Antonio

A **Sociedad Deportiva Cultural San Antonio** é un club polideportivo da cidade de Pamplona (Navarra). A sección de balonmán é a que máis éxitos lle dou ao club, aínda que conta tamén con seccións de hóckey a patíns e patinaxe de velocidade.
## Historia
O 1 de novembro de 1955, Andoni Santamaría funda a *Asociación de Antiguos Alumnos de la Escolanía de San Antonio*, *Juventud de San Antonio* máis tarde.

O padre Isidro Ansorena encargouse de poñer en marcha a primeira das disciplinas deportivas coas que contou o club, o hóckey a patíns. O equipo de balonmán nacería da man de Gabriel Villanueva ao ano seguinte.

Moitos dos integrantes do equipo de hóckey a patíns practicaban tamén outras disciplinas co que a sociedade comezou a medrar e apareceu a sección de patinaxe de velocidade.

## Seccións
* AMAYA Sport San Antonio (balonmán)
* Gráficas Ona San Antonio (hóckey a patíns)
* SDC San Antonio (patinaxe de velocidade)

## Presidentes
* 1955-1960: Andoni Santamaría Ilundain. 
* 1960-1961: Gabriel Villanueva Zuazu.
* 1961-1961: Jesús María Echarri.
* 1962-1963: Martín Mancho Uriz.
* 1964-1695: Tomás Antón Allí.
* 1966: Miguel Ángel Muniain Ezcurra.
* 1967-1968: Jesús Marco Alcocer.
* 1968: José Antonio Fillat Olivar e Fernando Aznárez Rodríguez.
* 1970-1974: Julio Sánchez Vázquez.
* 1974-1975: Narciso Inda Albéniz.
* 1976-1979: Miguel Ángel Manso Pérez.
* 1979-1982: Patxi Bravo Aramendia
* 1982-1984: Fermín Hurtado Pérez.
* 1984-1986: Víctor M. Fernández Díaz.
* 1996-1997: Pedro de la Rasilla Bermejo. 
* 1993 -1996 / 1997 - 2001: Fermín Tajadura Iso.
* 1986-1993 / 2001- 2007 José Igancio San Miguel Caballero.
* 2007 - 2010 : Miguel Galarraga.
* 2010 - ... : Doroteo Vicente.

## Véxase tamén
### Ligazóns externas
* Sitio weg oficial da SDC San Antonio
Benza, Benza, Trazo

**Benza** é un lugar da parroquia de Benza no concello coruñés de Trazo na comarca de Ordes. Tiña 25 habitantes no ano 2009 segundo datos do Instituto Nacional de Estadística, dos cales 15 eran homes e 10 eran mulleres.

## Lugares e parroquias
### Lugares de Benza
### Parroquias da Trazo
SDC San Antonio (hóckey a patíns)

A sección de hóckey a patíns da **Sociedad Deportiva Cultural San Antonio** é un club de hóckey a patíns da cidade de Pamplona (Navarra) que actualmente compite na Primeira División, a segunda categoría do hóckey a patíns no Estado español.
## Historia
O equipo de hóckey a patíns foi fundado en 1955 e foi a primeira das disciplinas do club. Foi nos anos sesenta cando o San Antonio conseguiu os seus mellores resultados.

A permanencia na Primeira División ata 1990 foi un logro, xa que os *antonianos* adestraban no pavillón de Noain a partir das dez da noite e contaban con serios problemas de financiamento e patrocinio.

Na última década do século XX o San Antonio experimentou unha serie de trocos a tódolos efectos. Carlos Mendia tomaba o relevo a Carmelo Paniagua, que deixaba o seu cargo como adestrador en 1995 logo de doce tempadas á fronte do equipo. Porén, o novo dirixente non puido evitar o descenso á Primeira División B. Os de pamploneses non deixaron no seu intento de regresar á Primeira División e en dúas ocasións (tempadas 1991-92 e 1992-93) xogaron a fase de ascenso. Tras Mendia, Alberto Urdaniz asumiu a responsabilidade de devolver ao equipo á división de prata e, agás en 1998, tódolos anos xogaron a fase de ascenso. Finalmente, o 1 de maio do 2005, conseguiu recuperar a categoría en Oviedo.

## Véxase tamén
### Ligazóns externas
* Web oficial do club
The Locust

**The Locust** é unha banda estadounidense procedente de San Diego (California) coñecida pola mestura única da velocidade e agresividade do grindcore, a complexidade do mathcore e as rarezas do new wave.

A banda formárona en 1994 Justin Pearson, Bobby Bray, Dylan Scharf, Dave Warshaw e Dave Astor. Despois de varios cambios na formación, no ano 2001 chegaron ao cuarteto que conforman na actualidade.

Orixinalmente foi unha banda de powerviolence cunha forte tendencia cara ás pasaxes baseadas en sintetizadores, pero foron cambiando o seu antigo son, mantendo as fortes distorsións, os sintetizadores, as voces berradas e unha intensa presenza no escenario.

## Discografía 
### Álbums de estudio 
### EPs
Band of Horses

**Band of Horses** é unha banda estadounidense de indie rock formada no ano 2004 en Seattle por Ben Bridwell. Bridwell é o único membro constante do grupo tras varios cambios na formación. No presente a formación tamén inclúe a Creighton Barrett (batería), Ryan Monroe (teclados, guitarra, coros), Matt Gentling (baixo, coros) e Brett Nash (guitarra, coros).

Durante dez anos a formación máis estable de Band of Horses contou co guitarrista Tyler Ramsey e o baixista Bill Reynolds, que gravaron e actuaron coa banda entre 2007 e 2017, antes de marchar de forma pouco amigable.

Ata a data a banda levan editados seis álbums de estudio: *Everything All the Time* (2006), *Cease to Begin* (2007), *Infinite Arms* (2010), *Mirage Rock* (2012), *Why Are You OK* (2016) e *Things Are Great* (2022), sendo *Infinite Arms* nomeado a un premio Grammy en 2011.

## Discografía 
### Álbums de estudio 
### EPs 
## Véxase tamén 
### Ligazóns externas 
* Páxina oficial
Boado, Boado, Xinzo de Limia

**Boado** é un lugar da parroquia de Boado no concello ourensán de Xinzo de Limia na comarca da Limia. No ano 2022 tiña 65 habitantes, dos cales 29 eran homes e 36 mulleres.

## Lugares e parroquias 
### Lugares de Boado 
### Parroquias de Xinzo de Limia 
## Notas 
## Véxase tamén 
### Outros artigos 
* Lugares de Xinzo de Limia
Balbino Clemente

**Balbino Clemente Núñez**, nado en Vedra o 6 de setembro de 1896 e finado o 28 de marzo de 1941, foi un futbolista galego, que xogaba de centrocampista.

## Traxectoria 
Comezou a xogar no Fortuna de Vigo en 1915. En 1917 foi fichado polo presidente do Real Betis Balompié, Carlos Alarcón de la Lastra, xunto ao vigués Barzallana. Despois dunha tempada, fichou polo Sevilla Fútbol Club, onde estivo un ano. En 1919 regresou ao Fortuna.

Trala fusión en agosto de 1923 do Fortuna e o Vigo Sporting naceu o Real Club Celta, pasando Balbino a formar parte do primeiro equipo. Xogou no equipo celeste até 1926, anos nos que acadou tres campionatos de Galicia.

O 18 de decembro de 1921 xogou coa selección española en Madrid fronte a Portugal. O 19 de novembro de 1922 xogou o primeiro partido da selección galega, con vitoria fronte a Castela por 4 a 1 no campo de Coia. Posteriormente xogaría varios encontros máis co combinado galego.

Foi irmán do tamén futbolista Juan Clemente Núñez.
No ano 1940 celebrouse un partido en Balaídos como homenaxe ao xogador, entre o Celta e xogadores veteranos do equipo

## Notas
## Véxase tamén 
### Ligazóns externas 
* .
Xoán Bosco

**Xoán Bosco**, nado en I Becchi en 1815 e finado o 31 de xaneiro de 1888 en Valdocco, foi o fundador da orde dos salesianos. Corenta e seis anos despois do seu pasamento foi canonizado por Pío XI. A súa festa celébrase o 31 de xaneiro. Está considerado como patrón dos editores.

## Traxectoria 
### Inicios 
Foi o fillo máis novo dunha familia labrega piemontesa. Seu pai morreu cando tiña dous anos. Xoán aprendeu a ler cando viviu cunha tía que traballaba na casa dun sacerdote. Aos dezaseis anos ingresou no seminario de Chieri. Tras ser ordenado diácono, entrou no seminario maior de Turín.

Nesa época empezou a reunir a nenos que vivían na pobreza e na marxinalidade, para o cal recibiu axuda de persoas destacadas, como Xosé Cafasso ou da marquesa de Barola. Fundou unha serie de escolas nocturnas nos barrios desfavorecidos de Turín, nas que aplicaba o seu propio sistema pedagóxico, o chamado Sistema Preventivo, sobre o cal escribiu unha obra como alternativa ó sistema represivo. En 1853 comezou a crear obradoiros de xastrería e zapatería onde os rapaces aprendían o oficio.

### Fundación da Orde Salesiana 
Nun clima anticlerical no Piemonte, en pleno período de configuración da nova Italia, coa expulsión dos xesuítas e outras ordes, o seu carácter aberto e o seu labor social propicioulle a Xoán Bosco o apoio do ministro Urbano Rattazzi, político anticatólico. Este aconselloulle a formación dunha sociedade que sorteara as prohibicións ás que estaban sometidas as ordes relixiosas.

En 1859, Xoán Bosco e 22 colaboradores formaron unha congregación relixiosa inspirada na espiritualidade de San Francisco de Sales (de aí o nome de salesianos) e comprometida cos desfavorecidos e a educación da infancia marxinal. Un grupo de mulleres que cooperaban na formación de nenas fundou a congregación paralela de Fillas de María Auxiliadora no ano 1872 dirixida por María Dominga Mazzarello.

A fundación da orde suscitou o entusiasmo das xentes de clases baixas, tanto en Italia como en Francia, a onde se desprazou na busca de apoio. A primeira casa fundada en Francia se estableceu en Niza en 1875. Pese ás simpatías do papa Pío IX, as reservas da xerarquía vaticana demoraron por 15 anos a aprobación definitiva da congregación.

A súa orde conta con máis de 15.000 membros, 1.300 escolas e máis de 300 parroquias espalladas en 105 países.
A Lameira, Grixoa, San Amaro

**A Lameira** é un lugar da parroquia de Grixoa no concello ourensán de San Amaro na comarca do Carballiño.  Segundo o IGE, en 2023 tiña 1 habitantes (1 home).

## Lugares e parroquias 
### Lugares de Grixoa 
### Parroquias da San Amaro 
## Notas 
## Véxase tamén 
### Outros artigos 
* Lugares de San Amaro
Os cazapantasmas

***Os cazapantasmas*** (en ) é unha serie de debuxos animados para a televisión baseada no filme de 1984 *Ghostbusters* que se emitiu de 1986 a 1991. En Galicia a Televisión de Galicia emitiuna en 1992.

## Desenvolvemento 
A serie emitiuse orixinalmente de 1986 a 1991, producida por Columbia Pictures Television, DiC Entertainment e Coca-Cola. Na versión orixinal os produtores tiveron que lle engadir "The Real" logo dun contencioso con Filmation que tiña a súa propia versión animada, os Ghost Busters. A serie segue as aventuras un grupo de parasicólogos Peter Venkman, Egon Spengler, Winston Zeddemore, Ray Stantz, a súa secretaria Janine Melnitz e a súa mascota a pantasma Moquete que investigan diversos fenómenos paranormais.

O doutor Peter Venkman é quen toma a decisión de aceptar cada caso, o doutor Egon Spengler é o xenio científico que proporciona a tecnoloxía que o grupo precisa para interactuar co reino etéreo, en moitos dos episodios, Egon atopa a solución cando xa se perdeu toda esperanza, o doutor Ray Stantz é a mente mecánica no equipo, aínda que por dentro é coma un neno. Winston Zeddemore encarna a determinación, sempre co seu raio de protóns a punto. Winston Zeddemore, que na película tiña escaso protagonismo, colleu valor nesta serie.

## Notas
O Condado, O Condado, Padrenda

**O Condado** é un lugar da parroquia do Condado no concello ourensán de Padrenda, na comarca da Terra de Celanova. Segundo o IGE, en 2022 tiña 37 habitantes (18 homes e 19 mulleres).

## Lugares e parroquias
### Lugares do Condado
### Parroquias da Padrenda
## Notas 
## Véxase tamén 
### Outros artigos 
* Lugares de Padrenda
A Travesa de Ledro, Nodar, Friol

**A Travesa de Ledro** é un lugar da parroquia de Nodar no concello lugués de Friol na comarca de Lugo.

En 2024 tiña, segundo o Instituto Galego de Estatística, 6 habitantes (3 homes e 3 mulleres), o que supón unha diminución con respecto a 2020, cando tiña 8 habitantes.

## Camiño de Santiago 
A Travesa de Ledro é unha localidade da etapa Baamonde-Sobrado do Camiño do Norte a Santiago de Compostela:

## Lugares e parroquias 
### Lugares de Nodar 
### Parroquias de Friol 
## Notas 
## Véxase tamén 
### Outros artigos 
* Lugares de Friol
RC Toulonnais

O **RC Toulon** é un club profesional de rugby da cidade francesa de Toulon, fundado no ano 1908, que compite na máxima categoría do campionato francés, o Top 14.

## Historia 
**RC Toulon** é un club clásico da liga nacional de rugby francesa, chegando a finais en 6 décadas distintas. O seu primeiro título chegou en 1931. Logo perdeu a final nos anos 1948, 1968, 1971 e 1985, gañou o seu 2º título en 1987, volveu a perder a final de 1989, e en 1992 gañou por 3ª ocasión a liga.

A pesar do alto nivel competitivo que tiña o club, foi descendido administrativamente no ano 2000 por mor dunhas débedas superiores ós 10 millóns de francos.

Nos últimos anos, dende a chegada dun novo presidente, polo club teñen pasado grandes estrelas do rugby, primeiro co obxectivo de ascender ó Top 14, e unha vez acadado o ascenso na tempada 2007/08, co obxectivo de acadar o campionato francés. Jonny Wilkinson foi un deses grandes xogadores chegados ó **RC Toulon**, así como Victor Matfield, George Gregan, Andrew Mehrtens, Tana Umaga, George Smith, Pierre Mignoni, Paul Sackey ou Felipe Contepomi.

Na tempada 2009/10 o club chegou á final da European Challenge Cup por vez primeira, caendo fronte a Cardiff Blues. Tamén rematou a tempada 2º na táboa lo Top 14, caendo logo en semifinais.

Na tempada 2011/12 o RC Toulon chegou ás finais do Top 14 de la Challenge Cup, caendo en ámbalas dúas.

Na tempada 2014/15 o equipo acadou o seu terceiro título consecutivo na competición máis importante de rugby union entre clubs europea e logrou o 1º posto na fase de liga do Top 14 2014-2015, aínda que despois na final dos playoffs perdeu o título co Stade Français.

## Palmarés 
* **Top 14 (4)**: 1931, 1987, 1992, 2014
* **Copa de Campións Europea de Rugby (1)**: 2014/15
* **Heineken Cup (2)**: 2012/13, 2013/14
* **Rugby Pro D2 (2)**: 2004/05, 2007/08
* **Challenge Yves du Manoir (2)**: 1934, 1970

### Competicións continentais 
* **C** = Campión; F = Finalista; ½ = Semifinalista; ¼ = Cuartofinalista; g = Caeu na fase de grupos.

## Tempada actual 
## Véxase tamén 
### Ligazóns externas 
* Páxina oficial do club
Ponte do Vao, Lagoa, Alfoz

**Ponte do Vao** (á espera da oficialización da forma **A Ponte do Vao**) é un lugar da parroquia de Lagoa no concello lugués de Alfoz na comarca da Mariña Central. Segundo o Instituto Galego de Estatística, en 2024 estaba deshabitado, o que supón unha diminución con respecto a 2017, cando tiña 1 habitante.

## Notas 
## Lugares e parroquias 
### Lugares de Lagoa 
### Parroquias de Alfoz